OpenLLM-France/wikimedia huggingface dataset:
# Molècula petita

Dins dels camps de la biologia molecular i la farmacologia, una molècula petita és un compost orgànic de baix pes molecular (<900 daltons) que pot regular un procés biològic, amb una mida de l'ordre de 1 nm. Molts medicaments són molècules petites. Les estructures més grans, com ara àcids nucleics i proteïnes, i molts polisacàrids no són molècules petites, tot i que els seus monòmers constituents (ribo- o desoxiribonucleòtids, aminoàcids i monosacàrids, respectivament) es consideren molècules petites. Es poden utilitzar molècules petites com a eines d'investigació per sondejar la funció biològica i també com a conductors en el desenvolupament de nous agents terapèutics. Alguns poden inhibir una funció específica d'una proteïna o interrompre les interaccions proteïna-proteïna.
La farmacologia sol restringir el terme "molècula petita" a molècules que s'uneixen a macromolècules biològiques específiques i que actuen com a efector, alterant l'activitat o la funció de l'objectiu. Les molècules petites poden tenir diverses funcions o aplicacions biològiques, així actuen de molècules de senyalització cel·lular, medicaments en medicina, pesticides en l'agricultura i en molts altres papers. Aquests compostos poden ser naturals (com els metabòlits secundaris) o artificials (com els medicaments antivirals); poden tenir un efecte beneficiós contra una malaltia (com ara els medicaments) o poden ser perjudicials (podent ser teratògens o cancerígens).

## Referències

* ↑ Macielag MJ. «Chemical properties of antibacterials and their uniqueness». A: Antibiotic Discovery and Development, 2012, p. 801–2. ISBN 978-1-4614-1400-1. «The majority of [oral] drugs from the general reference set have molecular weights below 550. In contrast the molecular-weight distribution of oral antibacterial agents is bimodal: 340–450 Da but with another group in the 700–900 molecular weight range.»
* ↑ «Small-molecule inhibitors of protein-protein interactions: progressing towards the dream». Nature Reviews Drug Discovery, vol. 3, 4, 01-04-2004, pàg. 301–17. DOI: 10.1038/nrd1343. PMID: 15060526.
# Turó d'en Corts

El Turó d'en Corts és una muntanya de 390 metres que es troba entre els municipis de Sant Just Desvern, a la comarca del Baix Llobregat i de Barcelona, a la comarca del Barcelonès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kasa de la Muntanya

La Kasa de la Muntanya (també coneguda com a KM) és un monument històric de Barcelona. Antiga torre de vigliància de la Guàrdia Civil espanyola situada arran del Park Güell, la construcció deshabitada des de 1983, i ocupada per moviments anarquistes a partir de novembre de 1989, és un símbol de convivència i d’autogestió. Va ser construït en 1909 per la família Güell i donada a la Guàrdia Civil per tal de vigilar, limitar i reprimir les manifestacions dels obrers contra la burgesia barcelonina en particular al barri de Gràcia.
L'edifici alberga també un col·lectiu d'activistes socials i programadors catalans com Enric Duran, i també internacionals, com Amir Taaki, que hi resideixen temporalment i és considerat com un dels referents internacionals del bitcoin.
En el marc de l'operació Pandora, el 16 de desembre de 2014, l'edifici va ser registrat pels Mossos d'Esquadra, que es van emportar material informàtic i telefònic, però no van detenir ningú del col·lectiu.

## Referències

* ↑ "La 'Kasa de la Muntanya' de Barcelona: de cuartel de la Guardia Civil a centro antisistema", 20 Minutos, 16 de desembre de 2014 (es)
* ↑ "La Kasa de la Muntanya, referent mundial del bitcoin", Vilaweb, 31 de decembre de 2014 (català)
# Kōbō Abe

Kōbō Abe (japonès: 安部 公房, Abe Kōbō), és el pseudònim de Kimifusa Abe (també japonès: 安部 公房, però llegit Abe Kimifusa) (Tòquio, 7 de març de 1924 - Tòquio, 22 de gener de 1993), fou un escriptor, dramaturg, guionista, fotògraf i inventor japonès.
Abe va estudiar medicina a la Universitat Imperial de Tòquio, però mai va exercir, centrant-se en la literatura. Ha estat comparat sovint amb Franz Kafka i Alberto Moravia per les seves exploracions surreals, sovint de malson, de la persona a la societat contemporània, i per les seves sensibilitats modernistes. Als anys 60 va fer la seva incursió al cinema, escrivint quatre guios per al director Hiroshi Teshigahara.

## Referències

* ↑ New York Times Kōbō Abe (anglès)
* ↑ Abe Kobo: an Exploration of his Prose, Drama, and Theatre by Timothy Iles. Published by EPAP, 2000 (anglès)
# Niño Jesús

Niño Jesús, més conegut com El Tréntaiseis, és un barri al centre del districte de Retiro (Madrid), i està envoltat pels altres cinc barris del districte: Pacífico al sud, Adelfas al sud-est, Estrella a l'est, Ibiza al nord i Jerónimos a l'oest.

## Demografia

Té una població de 16.340 a 1 de gener de 2006. L'evolució de la demografia al barri no ha experimentat grans canvis als llarg dels últims 20 anys. Així en 1986 la població del barri era de 16.525, en 1991 era de 16.847, en 1996 era de 15.892 i en 2001 era de 16.220. Per tant, si prenem com a referència la població de 1986, aquesta s'ha vist reduïda en un 1,1%, mentre que per contra la població de la Ciutat de Madrid, en aquest mateix període, ha crescut un 4,8%.
L'edat mitjana del barri és de 42,85 anys. Malgrat ser una edat superior a la mitjana de la ciutat (42,00 anys), es troba entre les més baixes del districte, només superada per la del barri d'Adelfas, on l'edat mitjana és de 41,12 anys, més de 2 anys inferior a la mitjana del districte, que és de 43,88 anys.
| Any | Població | Evolució de població |
| 1986 | 16.525 | 100 |
| 1991 | 16.847 | 102 |
| 1996 | 15.892 | 96 |
| 1998 | | |
| 1999 | | |
| 2000 | | |
| 2001 | 16.220 | 98 |
| 2002 | | |
| 2003 | | |
| 2004 | | |
| 2005 | | |
| 2006 | 16.340 | 99 |

## Enllaços externs

* Ortofoto del districte amb els límits de cada barri
* Districtes de Madrid
# Holiday Foreplay

Holiday Foreplay és un àlbum de promoció de L.A. Guns.

## Cançons

* "Dirty Luv" – 4:30
* "Some Lie 4 Love" (versió en directe) – 4:07
* "Rip And Tear" (versió en directe) – 5:12
* "Sex Action" (versió en directe) – 4:23
* "Holiday Greetings" – 0:11
# Novak

Novak o Novák és el nom dels següents personatges:
* Anatole Novak (La Mure, 1937), ciclista francès que va córrer entre 1956 i 1972
* Brett Novak (Chicago, ?), director de cinema independent i editor de vídeos especialitzat en el vídeo art i en els efectes visuals
* Dezső Novák (Ják, Hongria, 1939 - Budapest, 2014), futbolista hongarès
* Džoni Novak (Ljubljana, 1969), futbolista eslovè
* Éva Novák, Éva Novák-Gerard o Éva Gérard-Novák (Budapest, Hongria, 1930 - Brussel·les, Bèlgica, 2003), nedadora hongaresa
* Kim Novak (1933), actriu estatunidenca
* Ladislav Novák (1931 - 2011), futbolista txecoslovac que jugava de defensa i entrenador de futbol
* Steve Novak (Libertyville, Illinois), jugador de bàsquet professional estatunidenc
* Vítězslav Novák (Kamenice nad Lipou, Bohèmia, 1870 – Skuteč, Txecoslovàquia, 1949), compositor txec
* Vjenceslav Novak (Senj, 1859 - Zagreb, 1905), escriptor, traductor i dramaturg croat
# Reginald Arnold

Reginald Arnold (Murwillumbah, Nova Gal·les del Sud, 9 d'octubre de 1924 - Nerang, Queensland, 23 de juliol de 2017) va ser un ciclista australià que va combinar tant el ciclisme en ruta com la pista, on va guanyar setze curses de sis dies. El 1957 es va proclamar Campió d'Europa en Madison juntament amb Ferdinando Terruzzi.

## Palmarès en ruta

* 1953
** 1r a la Goulburn-Sydney
* 1954
** Vencedor d'una etapa de la Sydney-Melbourne
** 1r al Tour de Tasmània

## Palmarès en pista

* 1949
** 1r als Sis dies de Nova York (amb Alfred Strom)
* 1950
** 1r als Sis dies de Berlín 1 (amb Alfred Strom)
** 1r als Sis dies de Berlín 2 (amb Alfred Strom)
* 1951
** 1r als Sis dies d'Anvers (amb Alfred Strom)
* 1952
** 1r als Sis dies d'Anvers (amb Alfred Strom)
** 1r als Sis dies de Londres (amb Alfred Strom)
* 1955
** 1r als Sis dies de París (amb Sid Patterson i Russel Mockridge)
* 1956
** 1r als Sis dies d'Anvers (amb Stan Ockers i Jean Roth)
** 1r als Sis dies de Gant (amb Ferdinando Terruzzi)
* 1957
** Campió d'Europa de Madison (amb Ferdinando Terruzzi)
** 1r als Sis dies d'Anvers (amb Ferdinando Terruzzi i Willy Lauwers)
** 1r als Sis dies de Dortmund (amb Ferdinando Terruzzi)
* 1958
** 1r als Sis dies de Gant (amb Rik Van Looy)
** 1r als Sis dies d'Anvers (amb Emile Severeyns i Rik Van Steenbergen)
* 1959
** 1r als Sis dies de Zuric (amb Walter Bucher)
* 1961
** 1r als Sis dies de Milà (amb Ferdinando Terruzzi)
** 1r als Sis dies d'Essen (amb Ferdinando Terruzzi)

## Referències

* ↑ Retired professional cycling great of 1950s Reg Arnold dies on the Gold Coast at age 92.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Kłobuck

Kłobuck (alemany: Klobutzko) és una ciutat de Polònia que està ubicada a l'Alta Silèsia, al Voivodat de Silèsia. El 2023 tenia 19.954 habitants.

## Referències

* ↑ «Poland: Silesia Voivoideship (Counties and Communes)» (en anglès), 14 maig 2024. [Consulta: 18 maig 2024].
# Bracey Wright

Carl Bracey Arman Wright (The Colony, Texas, 1 de juliol de 1984) és un jugador de bàsquet nord-americà.

## Carrera esportiva

Wright va començar jugant al The Colony High School a The Colony, on va liderar a l'equip a un rècord de 29-3 en el seu any sènior després de fer la mitjana 26 punts, 7 rebots, 3 assistències i 4 taps. Va ser triat en el 2n quintet All-America per Parade Magazine. Bracey va passar 3 anys a la Universitat d'Indiana, i en la seva darrera temporada va signar 18.3 punts, 4.8 rebots i 2.7 assistències. A més, va ser membre de l'equip jove dels Estats Units que va vèncer el torneig de les Amèriques el 2004 i es va classificar per al Mundial de 2005.
Bracey va ser draftejat per Minnesota Timberwolves en 2ª ronda (lloc 47) del draft del 2005. En la seva temporada rookie, els Wolves li van destinar a Florida Flame de la NBDL. Només va jugar 7 partits amb Minnesota, on va fer una mitjana de 8,9 punts i 2,6 rebots. Per a la 2006-07 els Timberwolves van exercir la seva opció de renovar-li el contracte però va tornar a tenir una temporada pràcticament marginal. L'estiu de 2007 va prendre la decisió de donar el salt a Europa per fitxar per l'Aris Tessalònica de la lliga HEBA, equip amb el qual va jugar l'Eurolliga.
En la temporada 2008-09 arriba a Espanya per fitxar pel DKV Joventut de la lliga ACB, tot i que a meitat de la temporada el club verd i negre li rescindeix el contracte per motius disciplinaris, cosa que va suposar que el jugador acabés jugant la resta de la temporada a les files de l'Aris Tessalònica, el seu anterior equip abans de jugar a l'ACB.
Més tard, Wright va jugar a les lligues belga, francesa i croata abans de tornar a l'ACB per jugar al CAI Saragossa la temporada 2011-12. Després de la seva segona etapa a la lliga espanyola, va jugar a les lligues russa, israeliana, turca i txeca.

## Referències

* ↑ «El DKV confirma el fichaje de Bracey Wright». Solobasket, 14-08-2008 [Consulta: 3 juny 2018].
* ↑ «Resolución del expediente a Bracey Wright». ACB [Consulta: 3 juny 2018]. Arxivat 3 de desembre 2011 a Wayback Machine. «Còpia arxivada». Arxivat de l'original el 2011-12-03. [Consulta: 3 juny 2018].
* ↑ «El culebrón de Bracey Wright se resuelve». Solobasket, 08-02-2009 [Consulta: 3 juny 2018].

## Enllaços externs

* Bracey Wright jugador a l'ACB
# CK ŽP Šport AS Podbrezová

L'equip CK ŽP Šport AS Podbrezová (codi UCI: ZPS) va ser un equip ciclista eslovac. Va competir només el 2005 i va tenir categoria Continental.

## Principals victòries

* Gran Premi ciclista de Gemenc: Martin Prázdnovský (2005)
* Volta a Eslovàquia: Martin Prázdnovský (2005)
* Volta a Bulgària: Martin Prázdnovský (2005)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Europa Tour
| Temporada | Classificació per equips | Millor ciclista en la classificació individual |
| 2005 | 42è | Martin Pradznovsky (13è) |

## Referències

* ↑ Classificacions UCI 2009 i arxius dels anys 1995 a 2008 Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Ikoma Kazumasa

    En aquest nom japonès, el cognom és Ikoma.
Ikoma Kazumasa (生驹一正, 1555 - 11 de maig de 1610) va ser un samurai del període Sengoku i inicis del període Edo de la història del Japó. Va servir sota les ordres del clan Oda, del clan Toyotomi i després al clan Tokugawa. Va ser dàimio del domini de Takamatsu.
Kazumasa va ser el fill gran d'Ikoma Chikamasa. Va lluitar durant les invasions japoneses a Corea convocades per Toyotomi Hideyoshi i es va aliar a Tokugawa Ieyasu durant la batalla de Sekigahara del 1600 on va rebre un feu valorat en 170.000 koku.

## Referències

* Turnbull, Stephen (1998). The Samurai Sourcebook. Cassell & Co. ISBN 1-85409-523-4.
# Molí d'Arde

El molí d'Arde és un edifici de la Ràpita (Montsià) inclòs a l'Inventari del Patrimoni Arquitectònic de Catalunya.

## Descripció

Edifici és en forma de "T", i a l'ala central té la planta rectangular amb un alçat compost per una planta baixa i tres pisos. A la primera, el vèrtex té un seguit de finestres per totes dues bandes i la part superior de la separació de pisos està emmarcada per una petita motllura a la manera d'una cornisa.
Els tres pisos superiors tenen una composició de finestres quadrades i portes, amb canaleres verticals, d'igual forma. Entre el segon i el tercer, a la façana principal hi ha un rètol que diu: "ARDE.S.A.". A la part superior la façana té un frontó emmarcat per motllures, la de la part inferior voreja tota la façana.
A la banda dreta, per la part davantera hi ha un ala que en tot el seu recorregut repeteix simètricament una composició de finestra en alt, pilar quadrat sobresortint a l'exterior.
A la banda esquerra hi ha un ala adossada a la part posterior, de planta rectangular.
Tot el conjunt guarda una composició simètrica que li dona uniformitat.
A la part davantera hi ha unes extensions a manera de patis, fetes de rajola plana, en diferents nivells que són els sequers.

## Història

Molí pertanyent a la companyia "Arrocerías Reunidas del Ebro", una de les societats privades més importants de la comercialització de l'arròs del Delta. ARDE va tenir una vintena de molins entre Tortosa, Amposta, l'Aldea, etc.
A la Ràpita hi havia el molí de Canicio, Murall i Beltran, que també va tenir fàbrica de gel, i el molí d'Isidro, que també va ésser d'ARDE.

## Referències

* 1 2 3 4 5 6 7 8 «Molí d'Arde». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Regina de Lamo Jiménez

Regina de Lamo Jiménez (Úbeda, 7 de setembre de 1870 - Barcelona, 17 de novembre de 1947) fou una escriptora, professora de música, política i activista social molt polifacètica. Firmava els seus articles amb el seu nom, però també utilitzà Nora Avante com a nom de ploma. D'origen andalús, amb només sis anys la família es traslladà a Madrid i, al 1914, a Barcelona. Fou una figura molt destacada del cooperativisme obrer de principis de segle XX i una de les primeres figures en reivindicar el feminisme en el marc del cooperativisme.

## Biografia

Nascuda en el si d'una família republicana, atea i liberal. El seu pare, Anselmo de Lamo, fou un sastre proper a l'ideologia masona i la seva mare, Micaela Jiménez, fou una lliurepensadora. Al traslladar-se a Madrid, de Lamo estudià piano i solfeig, obtingué el premi nacional de piano del Conservatori de Madrid i, posteriorment, el del Conservatori de París.

## Carrera professional

Fou molt propera al pensament de la feminista Rosario de Acuña; escrivia en diaris i revistes, però també literatura, especialment poesia i teatre. El 1917, durant la seva època de residència a la ciutat comtal, feu la seva primera aparició pública en una lectura de poesia a l'Ateneu Barcelonès amb la també escriptora feminista Maria Domènech Escoté. Així mateix, fou delegada de la Federació Sindical d'Obreres i es dedicà a fer conferències i xerrades sobre economia cooperativa, feminisme i cooperativisme. També es deu a de Lamo l'impuls de crear un banc de crèdit cooperatiu per a classes obreres, idea que exposa en diverses ocasions públicament, inspirada en experiències com les de Raifeissen, Schulze o Luzzatti. Aquesta idea acabà desembocant en la creació del Banco de Crédito Popular y Cooperativo de Valencia.

## Referències

* 1 2 Dalmau i Torvà, Marc; Massip, Mar. El moviment feminista cooperatiu. L'Agrupació Femenina de Propaganda Cooperativista (1931-1939). Valls: Cossetània, 2022. ISBN 9788413561950.
* 1 2 Villa Benayas, Rubén «Regina Lamo Jiménez, una mujer cooperatista». Cuadernos Mujer y Cooperativismo, 2007, pàg. 90-93. OCLC: 1010560378.
* ↑ Lamo Jiménez, Regina de «Cooperativismo y Humanismo». Acción Cooperativista, 102, 25-01-1925, pàg. 2-3.
* ↑ «Ausencias : escritoras en los márgenes de la cultura» (en castellà). Arcibel, 2013. [Consulta: 1r juliol 2023].
* ↑ Osborne, R «La década prodigiosa de Regina Lamo: su compromiso con el cooperativismo obrero en la Cataluña de los años veinte». Arbor: Ciencia, Pensamiento y Cultura, 196, 2020, pàg. 551.
* ↑ La Vanguardia, 30-03-1920, pàg. 4.

## Vegeu també

* Lídia Falcón
* Carlota O'Neill
* Enriqueta O'Neill de Lamo
# Rothbach

Rothbach (en alsacià Ruubach) és un municipi francès, situat a la regió del Gran Est, al departament del Baix Rin. L'any 1999 tenia 510 habitants. Limita amb Offwiller, Bischholtz, Ingwiller i Lichtenberg.
Forma part del cantó de Reichshoffen, del districte de Haguenau-Wissembourg i de la Comunitat de comunes del Pays de Niederbronn-les-Bains.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 396 | 412 | 420 | 441 | 471 | 510 |

## Administració

Llista d'alcaldes :
| Període | Identitat | Partit | Qualitat |
| 2001- | Herbert Schott | | |

## Enllaços externs

* Friedrich Lienhard, escriptor alsacià.
# Uniontown (Washington)

Uniontown és una població dels Estats Units a l'estat de Washington. Segons el cens del 2000 tenia 345 habitants.

## Demografia

Segons el cens del 2000, Uniontown tenia 345 habitants, 133 habitatges, i 96 famílies. La densitat de població era de 146,4 habitants per km².
Dels 133 habitatges en un 33,1% hi vivien nens de menys de 18 anys, en un 60,2% hi vivien parelles casades, en un 9,8% dones solteres, i en un 27,1% no eren unitats familiars. En el 22,6% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,06.
Per edats la població es repartia de la següent manera: un 29,6% tenia menys de 18 anys, un 6,7% entre 18 i 24, un 26,7% entre 25 i 44, un 24,3% de 45 a 60 i un 12,8% 65 anys o més.
L'edat mediana era de 37 anys. Per cada 100 dones de 18 o més anys hi havia 99,2 homes.
La renda mediana per habitatge era de 36.042 $ i la renda mediana per família de 46.250 $. Els homes tenien una renda mediana de 31.607 $ mentre que les dones 21.250 $. La renda per capita de la població era de 16.390 $. Aproximadament el 2,1% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Uniontown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Uniontown». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Iksan

Iksan (en coreà: 익산시, romanització revisada: Igsansi, llegiu: Iksan, literalment: àcid) és una ciutat de la província de Jeollabuk-do, al sud-est de la república de Corea del Sud. Està situada a uns 180 km al sud de Seül i a 21 km al nord-est de Jeonju. La seva àrea és de 507,31 km² i la seva població total és de 308.000 habitants (2011).
Iksan és coneguda com «la ciutat de la joieria» i té un museu de joieria que es va inaugurar el maig del 2002.
La ciutat d'Iksan es divideix en 12 districtes (dong), 14 municipis (myeon) i 1 vila (EuP).

## Transport

Per la ciutat passa la línia Janghang, que connecta el sud-est del país amb Seül, i la línia Gunsan Hwamul que la connecta amb altres ciutats importants.

## Història

Iksan va ser la capital del regne Baekje i alguns temples construïts d'aquest període continuen avui en peu. La ciutat ha estat un important eix de transport i en temps moderns és una ciutat tecnològica.

## Referències

* http://english.yonhapnews.co.kr/Engnews/20061126/620000000020061126120016E6.html
* http://www.iksan.go.kr/english/default.htm Web oficial d'Iksan

## Enllaços externs

* Iksan.com Disponible en coreà, anglès i mandarí.
# Molí de Fontova

El Molí de Fontova és una obra de Maldà (Urgell) inclosa a l'Inventari del Patrimoni Arquitectònic de Catalunya. Conegut també amb el nom de Lo Molinet. Està situat entre Maldà i Belianes, fàcilment accessible pel camí que voreja el riu. Es troba tot ell en ruïnes i era un conjunt de molí, habitatge i capella, construïts al segle xviii. A mitjan segle xix es degué emprendre una reforma o ampliació (hi ha una altra llinda amb la data de 1850). La capella tenia una façana feta amb carreus de pedra picada de mida gran, molt ben escairats, conservada encara en bona part. S'ha perdut el portal i la rosassa està a punt de caure del tot. També la casa es troba en estat ruïnós, mentre que la part del molí, mig enterrada, es conserva encara en bon estat. A la part baixa d'aquest molí-casa s'hi veu dos arcs apuntats i coberts de grans lloses.
En un llindar d'una de les finestres de la casa si llegeix Anton-1790-Fontova. A la riada de Santa Tecla del 23 de setembre de 1874, els habitants del lloc es salvaren pujant a la teulada de l'església, una de les parets se l'endugué l'aigua i va afectar greument el conjunt.

## Referències

* ↑ «Molí de Fontova - Maldà - Pobles de Catalunya». [Consulta: 30 juny 2019].
* ↑ «Molí de Fontova». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 gener 2017].
# Krijanovski

Krijanovski - Крижановский (rus) - és un khútor del krai de Krasnodar, a Rússia. Es troba al delta del riu Kuban, davant de Slàviansk-na-Kubani, a 11 km al sud de Poltàvskaia i a 67 km al nord-oest de Krasnodar. Pertany al khútor de Trudobelikovski.
# La Puerta de Segura

La Puerta de Segura és un municipi a la província de Jaén (Andalusia). Segons el cens elaborat per l'Institut Nacional d'Estadística d'Espanya posseïa 2.646 habitants. Gran part del seu terme municipal es troba dins del Parc Natural de la Sierra de Cazorla.
# Bihwa Gaya

Bihwa Gaya fou un dels estats tribals que va formar part de la confederació de Gaya a Corea al segle i aC. El seu centre era Changnyeong a uns 70 km al nord-oest de Pusan.
Va ser absorbit pel regne de Silla abans del 555.

## Referències

* ↑ «비화가야» (en coreà). terms.naver.com. [Consulta: 31 maig 2019].